Asunto on upealla paikalla vuoren rinteen juurella. Auton voi ajaa taloyhtiön omaan autotalliin, joka on melko ahdas. Meillä oli pieni vuokra-auto (Fiat Abarth 595), jonka vielä sai kohtuullisen ketterästi ajettua omalle paikalle. Iso uima-allas on lyhyen kävelymatkan päässä, pidimme siitä todella paljon. Altaalla on oma valvoja, joka pitää jatkuvaa huolta altaan puhtaudesta. Altaalla on myös ulkosuihku ja vessat. Asunnolta voi kantaa kaksi mukavaa aurinkotuolia allasta ympäröivälle nurmikolle, sillä siellä olevat tuolit ja pöydät ovat muiden asukkaiden. Tenniskenttä on huonokuntoinen, asfalttipintainen, yleisessä käytössä ei ole mailoja tai palloja. Asunto oli siisti ja mukavuuksia löytyi, kuten pyykinpesukone ja tiskikone. Keittiössä on kaasuliesi, kiertoilmauuni ja pieni jääkaappi, jossa on pakastuslokero. Vedenkeitintä ei ole ja kahvia varten oli vain pieni espressopannu. Majoittajiin sai helposti yhteyden ja he vastasivat nopeasti tekstiviesteihin. Ainoat asiat, mitä jäimme kaipaamaan, olivat ilmastointi, wifi ja silityslauta (silitysrauta kyllä oli). Suosittelemme erittäin mielellämme tätä majoitusta! Tänne voisimme hyvin majoittua uudelleen.